Okawix:Okawix-doc.item12/ia

Le pagina de installation de un archivo date: permitte discargar e installar un archivo previemente seligite. Pro acceder a iste pagina, face un del sequente cosas:

- clicca, in le quadro de gestion de corpus (le quadro plicabile al sinistra), super le nomine de un archivo de tu preferentia, in le lista install, si iste lista non es vacue.

- si le archivo que tu vole installar non appare in le lista install del archivos attendente installation pro le session actual de Okawix, in le quadro de gestion de corpus (le quadro plicabile al sinistra), alora clicca, in le pagina de selection de archivos, super le button Download correspondente al archivo de tu preferentia.

Le pagina te monstra le nomine del archivo a installar, e le directorio in le qual le archivo essera salveguardate. (Si tu vole seliger un altere directorio, entra le cammino de iste directorio in le correspondente campo de texto, o clicca super le button Browse e selige le directorio appropriate.)

Si le option Install images es seligite, le imagines continite in le articulos essera discargate e installate tamben (lo que augmentara le tempore de discargamento e le spatio de immagazinage local necessari pro salveguardar le archivo).

Le volumine total de lo que tu installa (le archivo solmente, o le archivo con su imagines) es etiam monstrate sub le button Browse.

Un clic super Cancel remove le nomine del archivo ex le lista install del archivos attendente installation pro le session actual de Okawix, in le quadro de gestion de corpus (le quadro plicabile al sinistra).

Si tu clicca super Install, Okawix installa le archivo, e su nomine es displaciate ex le lista install del archivos attendente installation pro le session actual de Okawix, a in le lista local del archivos ja installate, in le quadro de gestion de corpus (le quadro plicabile al sinistra). Si iste archivo habeva essite installate previemente, tu videra un message dicente que "le corpus es ja installate" e demandante si tu "vole actualisar lo".